### Resume

Udkast til strategi for bæredygtigt byggeri blev drøftet på udvalgets møde den 8. februar 2022, punkt. 27. På denne baggrund forelægges strategien til endelig godkendelse.

### Sagsfremstilling

Teknisk Udvalg igangsatte arbejdet med udarbejdelse af en strategi for bæredygtigt byggeri for Vejle Kommune den 9. marts 2021, som en del af implementeringen af [adresse]. I løbet af 2021 er der gennemført en bred inddragende proces. Den administrative og politiske proces kan opsummeres ved:

* 9. december 2020: Byrådet godkender Klimaplan 2020-2050
* 9. marts 2021: Teknisk Udvalg igangsætter arbejdet med at udarbejde strategien for bæredygtigt byggeri for Vejle Kommune, som en del af implementeringen af Klimaplan 2020-2050.
* April 2021: National Strategi for bæredygtigt byggeri lanceres.
* 17. august 2021: Teknisk Udvalg godkender justeret tids- og procesplan. Dette sker med henblik på at sikre hensigtsmæssig sammenhæng mellem den nationale strategi for bæredygtigt byggeri og [adresse] egen strategi for bæredygtigt byggeri.
* Q2/Q3 2021: Bred administrativ inddragelsesproces med forvaltninger samt med bygge/rådgiverbranchen.
* 5. oktober 2021: Teknisk Udvalg drøfter principper og strategiske retninger for bæredygtigt byggeri.
* 14. december 2021: Teknisk Udvalg drøfter første udkast til strategi for bæredygtigt byggeri.

På baggrund af udvalgets drøftelse den 14. december 2021, punkt 292, blev strategien justeret og forelagt til udvalgets drøftelse den 8. februar 2022, udsat fra mødet den 18. januar 2022.

Som en del af strategien og den efterfølgende strategiproces anbefales, at der indlægges en 12-måneders test- og forberedelsesperiode. Formålet hermed er at blive klogere på, hvad der vil være de rette indsatser og lære af de erfaringer, der høstes generelt i [adresse] og internationalt. Dette vurderes som hensigtsmæssigt, da branchen hele vejen rundt står i en brydningstid og paradigmeskifte, der blandt andet fordrer nye måder, nye kompetencer, ændrede processer samt nye økonomiske modeller. Disse forhold skal test- og forberedelsesperioden netop være med at til kaste lys over og give svar på.

Strategi for bæredygtigt byggeri, vedlagt som bilag, forelægges nu til endelig godkendelse.
Vedhæftede strategiudkast vil forud Økonomiudvalgets og byrådets behandling blive opdateret med en grafisk layoutet version.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Løsningens merværdi

Vejle Kommune skal sikre en bæredygtigt bygningsmasse. Strategien for bæredygtigt byggeri sætter en ramme og retning med fire dogmer og tre mål. Strategien understøtter [adresse] såvel som den nationale strategi for bæredygtigt byggeri.

Forslagets klimavurdering / afledte konsekvens

Strategi for bæredygtigt byggeri skal understøtte og medvirke til at reducere CO2-udledningen fra kommunens bygninger - både i anlægs- og driftsfasen. Der er tale om en strategi, der skal inspirere bredt til at tænke langsigtet bæredygtighed ind i nybyggeri, også hos private bygherrer.

Langsigtet investering

Strategien favner både nybyggeri samt renovering og opgradering af den eksisterende kommunale bygningsmasse.

Forslagets fleksibilitet

Der er fokus på generelt, at strategien for bæredygtigt byggeri er retningsgivende men samtidig efterlader plads til fleksibilitet og foranderlighed fremadrettet, blandt andet er der indarbejdet en testperiode på et år fra strategiens godkendelse.

Samarbejde og partnerskaber

Strategien implementeres i tæt dialog på tværs af organisationen Vejle Kommune og i dialog med lokale eksterne rådgivere og samarbejdspartnere. Derudover følges udviklingen inden for området med henblik på at sikre et solidt fagligt fundament løbende.

### Historik

Teknik- og Miljødirektøren indstiller, 29. marts 2022, pkt. 64:

at udvalget overfor Økonomiudvalget og byrådet anbefaler, at Strategi for bæredygtigt byggeri godkendes.

Beslutning fra Teknisk Udvalg, 29. marts 2022, pkt. 64:

Anbefalet.

Beslutning fra Økonomiudvalget, 19. april 2022, pkt. 89:

Anbefales.

### Beslutning

Godkendt.